OpenLLM-France/wikimedia huggingface dataset:
# Azua (província)

Azua és una província de la República Dominicana. Està dividida en 10 municipis sent la seva capital Azua de Compostela. Limita amb les províncies de La Vega al nord-est, San José de Ocoa i Peravia a l'est, Barahona i Baoruco a l'oest i San Juan al del nor-oest. Al sud de la provímcia hi ha una gran zona de costa del mar Carib.
El 20 de juny de 2006, estaba dividida en següents municipis i districtes municipals:
* Azua (Azua de Compostela), districtes municipals: Barreras, Barro Arriba, Clavellina, Emma Balaguer Viuda Vallejo, Las Barias-La Estancia, Las Lomas, Los Jovillos i Puerto Viejo
* Estebanía
* Guayabal
* Las Charcas, districtes municipals: Hatillo i Palmar d'Ocoa
* Las Yayas de Viajama, districtes municipals: Hato Nuevo-Cortés i Villarpando
* Padre Las Casas, districtes municipals: La Siembra, Las Lagunas i Los Fríos
* Peralta
* Pueblo Viejo, districte municipal: El Rosario
* Sabana Yegua, districtes municipals: Ganadero, Proyecto 2-C i Proyecto 4
* Tábara Arriba, districtes municipals: Amiama Gómez, Los Toros i Tábara Abajo

## Població

Taula dels municipis i els districtes municipals amb una estimació de la població del 2014.
| Nom | Població total | Població urbana | Població rural |
| Azua de Compostela | 125.487 | 88.493 | 36.994 |
| Estebanía | 8.522 | 4.407 | 4.115 |
| Guayabal | 6.855 | 3.464 | 3.391 |
| Las Charcas | 12.823 | 6.173 | 6.650 |
| Padre Las Casas | 42.321 | 21.965 | 20.356 |
| Peralta | 17.252 | 5.731 | 11.521 |
| Pueblo Viejo | 13.522 | 3.825 | 9.697 |
| Sabana Yegua | 24.051 | 6.944 | 17.107 |
| Tábara Arriba | 25.212 | 12.644 | 12.568 |
| Las Yayas de Viajama | 22.201 | 15.761 | 6.440 |
| Total província Azua | 298.246 | 169.407 | 128.839 |

## Referències

* ↑ ((Oficina Nacional de Estadistica, Departamento de Cartografia, Division de Limites y Linderos)). «Listado de Codigos de Provincias, Municipio y Distritos Municipales, Actualizada a Junio 20 del 2006» (en castellà). Arxivat de l'original el 14 març 2007. [Consulta: 24 gener 2007].
* ↑ Consejo Nacional de Población. «Estamaciones y Proyecciones de la Población Dominicana por Regiones, Provincias, Municipios y Distritos Municipales, 2014» (PDF) (en castellà). Arxivat de l'original el 2014-02-02. [Consulta: 2 febrer 2014].

## Enllaços externs

* Oficina Nacional de Estadística, Statistics Portal of the Dominican Republic
* Oficina Nacional de Estadística, Maps with administrative division of the provinces of the Dominican Republic, downloadable in PDF format
# Bellavista (Nulles)

Bellavista és una entitat de població del municipi de Nulles, a la comarca de l'Alt Camp.
El llogaret o barri se situa entre el cap de municipi i Valls, al nord-oest del terme municipal. La carretera TV-2035 és la seva principal via de comunicació.

## Història

Les primeres referències històriques indiquen que Bellavista tingué senyor propi però acabà depenent de la baronia de Vallmoll. Al segle xvii fou possessió dels comtes de Savallà fins a la seva expropiació l'any 1719, quan passà a mans dels comtes de Peralada.
A partir de l'any 1846 forma part de Nulles. Actualment moltes de les cases s'utilitzen com a segona residència.

## Lloc d'interès

* Capella de la Santa Creu, petit edifici amb campanar d'espadanya i porta adovellada.

## Referències

* ↑ «Bellavista (Nulles)». Gran Enciclopèdia Catalana. Barcelona: Grup Enciclopèdia Catalana.
* 1 2 Bellavista al web de l'ajuntament de Nulles
* ↑ «Bellavista (Nulles)». Gran Enciclopèdia Catalana. Barcelona: Grup Enciclopèdia Catalana.
# Literal (programa de televisió)

Literal va ser un programa literari de TVE-Catalunya. Es va estrenar el 1992 i va estar presentat pel cantant Raimon. Hi van passar personalitats del món del llibre com Maria Barbal, Félix de Azúa, Néstor Luján, José Hierro, José Agustín Goytisolo, Joaquim Molas, Manuel Vázquez Montalbán, Jesús Montcada o Joan Fuster, a qui hi va fer una de les seues darreres entrevistes.

## Premis

* Premi Òmnium Cultural de Comunicació (1992)

## Referències

* ↑ «Raimon y Barcelona: 50 años de amor». Enderrock, 14-09-2012.
* ↑ «Es commemoren els 50 anys del debut de Raimon a Barcelona» (en castellà). El País, 11-11-2012.
* ↑ «Programa Literal: entrevistes de Raimon a Fuster, Porcel i Montcada». El Punt Avui, 1992.
* ↑ «Premi Òmnium de comunicació». Òmnium Cultural. Arxivat de l'original el 2017-12-05. [Consulta: 17 gener 2016].
# Cultura de Fritzens-Sanzeno

La cultura de Fritzens-Sanzeno es documenta a finals de l'Edat del Ferro, des del sisè al primer segle abans de Crist, a la regió alpina del Trentino i del Tirol. En el període d'expansió màxima va arribar també a la regió d'Engiadina. Pren el nom de les dues ciutats de Fritzens (Àustria) i Sanzeno (Trentino), on es van dur a terme importants excavacions arqueològiques a principis del segle xx.
La cultura de Fritzens-Sanzeno va substituir la cultura de Luco-Meluno a l'Alto Adige i Trentino i la cultura dels camps d'urnes (Urnfield) al Tirol austríac. Aquesta fàcies cultural va deixar d'existir en el període posterior a la conquesta dels Alps i de Rezia per part d'August, a finals del segle i aC, que també marca el final de l'edat del ferro a la regió.

## Referències

* ↑ Marzatico, Franco. Il gruppo di Fritzens-Sanzeno in Die Räter/I Reti. Bolzano: Athesia, 1992..
# Jetpur Champraj Jasa

Jetpur Champraj Jasa fou una de les branques en què estava dividit el principat de Jetpur al segle XX, abans de ser abolit el 9 d'agost de 1937 pel seu excessiu fraccionament. Estava governat per V. S. Champraj Jasa que li va donar el seu nom. La superfície era de 101 km² i la població de 3.740 habitants.

## Referències

* Imperial Gazetteer 1931
# Jackie Blanchflower

John "Jackie" Blanchflower (7 de març de 1933 - 2 de setembre de 1998) fou un futbolista nord-irlandès de la dècada de 1950.
Fou internacional amb la selecció d'Irlanda del Nord. Pel que fa a clubs, defensà els colors del Manchester United, on jugà durant tota la seva carrera.
Formava part de l'equip del ManU que el 6 de febrer de 1958 patí un accident aeri, el conegut desastre aeri de Múnic. Va sobreviure a l'accident però no va tornar a jugar al futbol.
For germà del també futbolista Danny Blanchflower.

## Referències

* ↑ «Archived copy». Arxivat de l'original el 2012-11-05. [Consulta: 28 novembre 2012].
* ↑ Obituary in The Independent (UK)
* ↑ Andrews, David L. Manchester United: A Thematic Study. Psychology Press, 2004, p. 142-143. ISBN 978-0-415-33334-4.
# Joan Rebull i Llambrich

Joan Rebull i Llambrich (L'Ametlla de Mar, Baix Ebre, 26 de juny de 1943), és un pintor i escriptor català.
És llicenciat en Ciències Polítiques i Econòmiques per la Universitat Complutense de Madrid, i és autodidacta pel que fa a la pintura. Es va ordenar com a capellà al seminari de Tortosa on va rebre tutoratge artístic dels pintors Ricard Cerveto i Riba i Lluís Llop i Adam.
És autor de diverses obres murals, entre les quals cal destacar:
* "Pujada de la Mare de Déu a Mig Camí", ubicat a l'ermita de la Mare de Déu de la Providència de Tortosa.
* "La transfiguració de Jesús", ubicat a l'església parroquial El Salvador de Castelló de la Plana.
* A l'Ermita de la Mare de Déu de l'Aldea, a l'interior de l'església de Santa Maria hi trobem dues obres: "Aigua. Mare de Déu de l'Aldea", de 5 x 4 metres, de l'any 2013; i "Sega de l'arròs. Acció de gràcies a la Mare de Déu", de 4,6 x 3,5 metres, de l'any 2014.
També és l'autor del llibre "La protesta nuclear. Una opció energètica contestada".

## Obres

* La protesta nuclear a Catalunya: una opció energètic contestada. Barcelona: Fundació Roca i Galès, 1979. 197 p. ISBN 8423201465

## Referències

* 1 2 3 Panisello Ferré, Yasmina «L’Aldea i el seu rerefons artístic: Tradició, cultura i devoció a través de la pintura de Joan Rebull». XIV Concurs Literari de l'Aldea 20. Modalitat Recerca.
* 1 2 3 4 «Joan Rebull Llambrich». Més Ebre. [Consulta: 11 gener 2021].
* ↑ «Ermita de la Mare de Déu de l'Aldea: pintures murals (L'Aldea - Baix Ebre)». Pobles de Catalunya. [Consulta: 11 gener 2021].
# Joan Raventós

Joan Raventós és el nom dels següents personatges:
* Joan Raventós i Babot, (Barcelona, 1883 - Barcelona, 1947) fou un tenor català.
* Joan Reventós i Carner, (Barcelona, 1927 - 2004), polític català
* Joan Raventós i Pujadó, (Sant Martí Sarroca, Alt Penedès, 1950) és un polític català.
# Joan Vehí i Serinyana

Joan Vehí i Serinyana (Cadaqués, 30 de maig de 1929 - 4 de maig de 2020) fou un fuster i fotògraf català, conegut pel seu arxiu de més de 100.000 fotografies, 600 càmeres fotogràfiques i 600 plaques de vidre fotogràfic sobre Cadaqués i Salvador Dalí. Va ser dues vegades regidor de Cadaqués, va impulsar el centre d'iniciatives turístiques i va presidir 17 anys l'associació de vela llatina. Va ser una de les poques persones que van captar amb la seva càmera la intimitat de Salvador Dalí a qui va conèixer el 1952 i per qui va començar a treballar com a fuster fent els bastiments dels seus quadres, sovint molt grans, i els mobles de casa seva per després fer de fotògraf quan faltaven els oficials Robert Descharnes o Melitó Casals «Meli». Va dissenyar la cadira de sis peus per a Dalí, una cadira de balca, gairebé de joguina, concebuda per afavorir la reclinació. Des del 2014 el fons i arxiu de Joan Vehí es gestionat per la Fundació Joan Vehí, amb la col·laboració de l'Ajuntament de Cadaqués i la Diputació de Girona. Va morir el 4 de maig de 2020 als 90 anys.

## Referències

* ↑ Roca, Maria Mercè «Cadaqués». El Punt Avui, 07-10-2011.
* 1 2 «Una fundació gestionarà el fons fotogràfic de Vehí, el fuster de Dalí». Diari de Girona, 25-06-2014.
* ↑ Playà, Josep «De fuster a fotògraf». La Vanguardia, 19-01-2014, p.27.
* ↑ «Joan Vehí, el fuster de Dalí, treu a la llum el seu arxiu fotogràfic de l'artista empordanès». Ara, 23-06-2014.
* ↑ Massot, Dolors. «Joan Vehí: «Mientras Dalí vivió, con sus secretarios nunca pasó nada; porque si pasaba, les echaba»» (en castellà). ABC, 21-01-2001. Arxivat de l'original el 2016-12-20. [Consulta: 8 desembre 2016].
* ↑ Castillón, X. «Joan Vehí, fotògraf de Cadaqués». El Punt Avui, 03-04-2010.
* ↑ E.V. «Joan Vehí i Serinyana, fuster i fotògraf». El Punt Avui +, 06-05-2020. [Consulta: 9 maig 2020].
* ↑ Coll, Santi. «Mor Joan Vehí de Cadaqués, fotògraf i fuster de Salvador Dalí i Gala, a 90 anys». Empordà, 04-05-2020. [Consulta: 4 maig 2020].

## Enllaços externs

* Joan Vehí, la mirada de Cadaqués. Reportatge a Thalassa
# Joaquín del Olmo

Joaquín del Olmo (20 d'abril de 1969) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1994.

## Referències

* ↑ MedioTiempo. "Joaquín del Olmo – Pumas". Retrieved on 25 March 2013.
* ↑ Joaquín del Olmo a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Joaquín del Manzano y Manzano

Joaquín del Manzano y Manzano (Alburquerque, 10 de març de 1805 - Capitania General de Cuba, 30 de setembre de 1867) fou un militar espanyol, capità general de València i Cuba i senador vitalici.
En 1821 ingressà al Col·legi d'Artilleria, en 1872 va ascendir a alferes i des de 1833 va lluitar al País Basc i Catalunya durant la primera guerra carlina. En els combats de Mendaza fou ferit de gravetat. En 1837 fou ascendit a capità i en 1840 a comandant. Va rebre la creu de Sant Ferran i després de la presa de Morella i Berga fou ascendit a coronel. En 1844 va participar en els combats contra Martín Zurbano i en 1847 va combatre a la guerra dels matiners, ascendint a brigadier aquell mateix any. Va derrotar les partides carlines de Mur i de l'anomenat Estudiant de Poza a Terrassa. En 1849 ascendí a mariscal de camp i fou nomenat comandant general de Tortosa i en 1850 de Girona. De 1850 a 1859 fou destinat a Cuba, on fou governador del Departament Oriental. En tornar fou ascendit a tinent general, en 1864 fou nomenat senador vitalici i fou capità general d'Aragó, de Castella la Vella i de València (1866). En novembre de 1866 fou nomenat capità i governador de Cuba, i durant el seu mandat es va desenvolupar la Junta d'Informació que va tractar de defensar a Espanya algunes reformes econòmiques i el cessament de l'esclavitud. A finals de setembre va cessar a causa d'una malaltia i va morir poc després.

## Referències

* ↑ Joaquín del Manzano y Manzano, Real Academia de la Historia
* ↑ «Joaquín del Manzano y Manzano». Gran Enciclopèdia Catalana. Barcelona: Grup Enciclopèdia Catalana.
* ↑ MANZANO DEL MANZANO, JOAQUÍN al web del Senat
* ↑ Joaquín del Manzano y del Manzano, ecured.cu
# Joan Walter i Casals

Joan Walter i Casals (Badalona, 1918 - Badalona,18 de març de 2010) va ser un empresari català i president del Joventut de Badalona en la temporada 1966-67.
Walter, propietari de l'empresa Pintures Badalona, va aportar el segon patrocinador de la història del club: Kalso. Sota el seu mandat el Joventut va aconseguir la primera lliga de la seva història, sota la direcció d'Eduard Kucharski i amb el pivot Alfonso Martínez com a màxim anotador del campionat. L'any 1966 va fundar "Amics del Joventut", un grup de socis que actuaven com a mecenes de l'entitat badalonina, juntament amb Fabián Estapé, José Torras Trías i Antoni Mas Vilalta.

## Referències

* ↑ «Fallece Joan Walter i Casals, ex presidente del Club Joventut de Badalona» (en castellà). ACB, 19-03-2010 [Consulta: 29 maig 2018]. Arxivat 12 de juny 2018 a Wayback Machine. «Còpia arxivada». Arxivat de l'original el 2018-06-12. [Consulta: 29 maig 2018].
* ↑ «Fallece a los 92 años el ex presidente del club Joan Walter». Diario As, 19-03-2010 [Consulta: 29 maig 2018].
* ↑ «Mor Antoni Mas Vilalta, històric expresident de la Penya». Diari Ara, 09-12-2013 [Consulta: 12 maig 2018].
# Jacobita

* No s'ha de confondre amb Jacobinisme.
«Jacobita o jacobites» té aquests significats:
* Jacobita, fidel de l'Església Ortodoxa Siríaca, seguidors del monofisisme, o més genèricament, de les esglésies ortodoxes orientals.
* Jacobita, seguidor del jacobitisme moviment polític que intentà la restauració de Jaume II d'Anglaterra i VII d'Escòcia i, després de la seva mort de la Dinastia Estuard
* Aixecament jacobita, sèrie de revoltes i guerres en les illes britàniques entre 1688 i 1746
# Jordi Prat

Jordi Prat és el nom dels següents personatges:
* Jordi Prat Puigdengolas (Barcelona 1938), directiu i jugador de tennis taula
* Jordi Prat i Soler (1945), enginyer, professor i funcionari català; responsable en diversos àmbits estatals i autonòmics de Transport metropolità
# Jordi Prat Puigdengolas

Jordi Prat Puigdengolas (Barcelona, 1938) és un directiu de tennis taula català.
Jugador de tennis taula entre els dotze i els trenta-vuit anys, ies va retirar en el CT Barcino com a jugador i entrenador abans d'iniciar una etapa com directiu. El 1977 va ocupar presidència de la Federació Barcelonesa Tennis Taula. A finals de 1981, va deixar el càrrec per anar de vocal a la Federació Espanyola i a finals de 1982 va ocupar la vicepresidència de la Federació Catalana de Tennis de Taula. El 1983 i 1984 va ser vicepresident de la Federació Espanyola. Del 1985 al 1992 va ocupar la presidència de la Federació Catalana de Tennis de Taula i el mes de setembre de 1998 va ser elegit per tornar a ocupar el càrrec. Des de llavors, va ser el president de la Catalana durant tretze anys seguits, fins que al principi de 2011 deixà el càrrec per ser nomenat president d'honor el març del mateix any. Durant la seva llarga etapa al capdavant de la Federació Catalana les llicències de jugadors van passar de 1.600 a més de 3.000; va posar en marxa els programes 'Tennis Taula a l'Escola' i 'Pingpongpertothom', i la revista La Federació informa. Catalunya va organitzar competicions importants com els Jocs Olímpics de Barcelona i dues copes del món, la darrera l'any 2007.

## Referències

* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Tarruella, Josep M.; Yxart, Josep M. Història del tennis de taula català. Barcelona: FC de Tennis Taula, 2003.
# John Ruddy

John Thomas Gordon Ruddy (24 d'octubre de 1986) és un futbolista professional anglès que juga de porter pel Wolverhampton Wanderers FC de la Premier League.

## Referències

* ↑ «John Ruddy». Wolverhampton Wanderers F.C.. Arxivat de l'original el 2019-08-23. [Consulta: 14 juliol 2019].
# John Rumbiak

John Rumbiak (Biak, 1962) és un activista pels drets humans i pel medi ambient de Papua Occidental.
El 1982 va començar els estudis d'Anglès a la Universitat de Cenderawasih, situada a Abepura, i va treballar com a coordinador i investigador de camp a la Fundació per al Desenvolupament Comunitari Rural (YPMD) a Abepura. Unint-se a l'Institut per a l'Estudi i la Defensa dels Drets Humans, ara conegut com Elsham, la principal organització no governamental de drets humans de Papua Occidental amb seu a Jayapura, va exercir de supervisor. El seu bon anglès i excel·lents habilitats de presentació van facilitar el seu paper com a president d'afers internacionals d'Elsham viatjant àmpliament assistint a moltes conferències internacionals que informaven la comunitat internacional sobre Papua Occidental. El febrer de 2005, va patir un ictus a Nova York, també té por de tornar a Papua Occidental després d'una sèrie d'amenaces de mort el 2003.

## Referències

* ↑ «Peace building in West Papua» (en anglès). Evatt.org.au, 31-01-2005. [Consulta: 13 març 2023].
* ↑ «John Rumbiak; Green Party of Aotearoa New Zealand» (en anglès). Greens.org.nz. Arxivat de l'original el 2012-08-04. [Consulta: 22 maig 2022].
* ↑ «Pacific human rights Tonga West Papua John Rumbiak Lopeti Senituli spirituality» (en anglès). Methodist.org.nz. Arxivat de l'original el 2008-10-18. [Consulta: 5 setembre 2008].

## Enllaços externs

* Entrevista de notícies a SBS (anglès)
# Jaume Illa i Cerdà

Jaume Illa i Cerdà, o Ylla (?, ? — Barcelona, 2 de maig de 1916), fou un tenor català.
Debutà el 1911 al Teatre Gran Via de Barcelona en el paper de Mario Cavaradossi a Tosca de Puccini. Actuà en diversos teatres de l'Estat espanyol tot interpretant òpera i sarsuela. El 1916 participà en l'estrena de Tassarba, d'Enric Morera, al Gran Teatre del Liceu i sembla que no estigué gaire airós en l'acompliment del paper de Gerinel. Morí prematurament.

## Referències

* ↑ La Actualidad, 1915.
* ↑ Foguet i Boreu, Francesc. «Cartes i Postals esparses de Juli Vallmitjana». Universitat Autónoma de Barcelona. [Consulta: 15 març 2018].
* ↑ «Jaume Illa i Cerdà». Gran Enciclopèdia Catalana. Barcelona: Grup Enciclopèdia Catalana.
# Jordi Texidó i Mata

Jordi Texidó i Mata (Gràcia, 6 de juny de 1929) és un compositor sardanista català. És fill de Ramon Texidó Almasqué i pare de Ramon Texidó Font. El 1968, va tornar-se soci de l'associació Òmnium Cultural. Va reprendre els estudis de música en jubilar-se. Ha pres part moltes vegades en el La Sardana de l'Any; fins i tot s'hi ha classificat com a semifinalista.
En destaquen les composicions Anhels de joventut (1945), Records del meu barri (2007) — sardana que homenatja El Coll-Vallcarca, el seu barri—, L'Anella Màgica (2007), Brindem amb cava (2009), L'Abril de Calella (2010), El petit Fernando (2011), Laura, un somni (2012), La rotllana de l'amor (2013), Agulla d'Imant (2015) i Gala, llum de mar (2016), aquestes darreres amb arranjaments del músic i compositor calellenc Jordi Feliu i Horta. El 2021, va estrenar la sardana L’Anyada noranta, en commemoració del seu 90è aniversari.
Texidó resideix a Madrid, on encara compon cançons. Després del seu pas per la Coral Enarmonía, va esdevenir tenor del Coro Valdeluz de Madrid, amb el qual ha fet gira d'ençà del 2015. La seva sardana Agulla d'imant, un homenatge de l'Associació dels Amics de la Poesia a l'Agrupació Sardanista de Calella amb motiu del seu 65è aniversari, va ser interpretada durant els actes de la capitalitat de la sardana de Calella 2015 i enregistrada en un doble CD commemoratiu. Una adaptació d'aquesta sardana per a tenora i teclat va ser interpretada durant la celebració dels Jocs Florals de Calella 2015.

## Referències

* ↑ «Texidó i Mata, Jordi». Portal Sardanista. Confederació Sardanista de Catalunya. Arxivat de l'original el 2022-09-25. [Consulta: 3 abril 2020].
* 1 2 3 4 5 Callejón Giménez, Josep. «De Teixidor a Texidó (II)». L'Independent de Gràcia, 01-06-2021. [Consulta: 25 setembre 2022].
* ↑ Òmnium Cultural. Òmnium cultural: 1961-1986. 57, 1986, p. 178 (Proa perfils). ISBN 9788439880653 [Consulta: 25 setembre 2022].
* ↑ Esquinas, Felicia «La Festa Major del Coll estrena una sardana dedicada al barri» (PDF). Suplement del districte i dels barris de Barcelona. Ajuntament de Barcelona [Vila de Gràcia], setembre 2007, pàg. 4 [Consulta: 25 setembre 2022].
* ↑ «Calella estrena 'La rotllana de l'amor', de Jordi Texidó».
* ↑ «Les meves arrels-Compositor Jordi Texidó». The Secret La Revista. Arxivat de l'original el 20 octubre 2021. [Consulta: 25 setembre 2022].
* ↑ «Componentes del Coro Valdeluz de Madrid». Arxivat de l'original el 2013-12-13. [Consulta: 3 desembre 2013].
* ↑ «Una cobla pròpia i un espectacle de fusió centraran els actes de la capitalitat de la sardana de Calella». La Vanguardia, 10-03-2013. Arxivat de l'original el 4 març 2016. [Consulta: 25 setembre 2022].
* ↑ «'Diari Maresme': Calella celebra uns emotius Jocs Florals».

## Enllaços externs

* Entrevista a Ràdio Gràcia (08/10/2008)
* Llista de sardanes de Jordi Teixidó a Sardanista.cat
# Joan Bibiloni Capellà

Joan Bibiloni Capellà (Algaida, 3 de maig de 1905 - 21 d'agost de 1936) va ser un ciclista mallorquí que va córrer a la dècada dels anys 20 del segle xx. Va morir assassinat a principis de la Guerra Civil.

## Palmarès

* 1928
** 7è a la Volta Ciclista a Catalunya

## Referències

* ↑ Joan Bibiloni Capellà ´Monet`. 1905 - 1936

## Enllaços externs

* Fitxa a sitiodeciclismo.net
* Fitxa a cyclebase.nl
# Joan II

Joan II és el nom dels següents personatges:
* Papa Joan II (? - 835), Papa
* Joan II d'Antioquia, patriarca d'Antioquia (476 - 477)
* Joan II d'Aragó, dit “Sense Fe” o “el Gran” (Medina del Campo, 1398 - Barcelona, 1479), comte de Barcelona i rei d'Aragó, Navarra i Sicília
* Joan II d'Arle (? - 819), arquebisbe d'Arle que exercia ja el 811 i fins a la seva mort
* Joan II Bonacolsi (1300), fill natural de Rinald Bonacolsi
* Joan II de Borbó (1426 - 1488), noble francès
* Joan II Borja (Gandia 1493 - 1543), destacat noble en la lluita contra els agermanats
* Joan II de Brabant
* Joan II de Bragança (1604 - 1656), duc de Bragança i rei de Portugal
* Joan II de Bretanya (1239 - 1305), duc de Bretanya
* Joan II de Castella (1405 - 1454), rei de Castella
* Joan II Comnè, emperador romà d'Orient (1118 - 1143)
* Joan II de Constantinoble, patriarca de Constantinoble
* Joan II Crispo (1388 - 1433), duc de Naxos
* Joan II d'Empúries (? - 1401), comte d'Empúries
* Joan II de França (1319 - 1364), rei de França
* Joan II d'Holanda o Joan I d'Hainaut (1248 - 1304), comte d'Hainaut i comte d'Holanda
* Joan II de Jerusalem (1259 /1267 - Nicòsia, 1285), rei de Xipre i Jerusalem
* Joan II de Jerusalem (patriarca), monjo i bisbe grec (vers 355-417)
* Joan II de Lorena (1427 - 1470), noble d'origen francès ostentà entre altres el títol de duc de Lorena
* Joan II Malatesta (s. XIII), fill de Rambert Malatesta
* Joan II Malatesta de San Mauro, consenyor de San Mauro, Monleone, Calbana, Calbanella, entre altres
* Joan II Malatesta de Sogliano, fill de Malatesta I Malatestino de Sogliano i fou comte sobirà de Sogliano i senyor de Pennabilli
* Joan II Nunyez de Lara dit “el jove” (1282 - 1315), darrer senyor de la Senyoria d'Albarrasí
* Joan II Orsini (? - 1335), comte de Cefalònia i dèspota Epir
* Joan II Platinus, exarca de Ravenna del 687 al 702
* Joan II de Portugal (1455 - 1495), rei de Portugal
* Joan II de Ribagorça o Joan II d'Aragó (Benabarre, 1457 - 1528)
* Joan Ramon Folc II de Prades o Joan Ramon Folc III de Cardona (1418 - 1486), Comte de Cardona, Comte de Prades, Baró d'Entença, vescomte de Vilamur
* Joan Ramon Folc II de Cardona (Arbeca, 1400 - 1470), comte de Cardona i vescomte de Vilamur (1441 - 1471)
* Joan Pau II (1920 - 2005), Papa
Viccionari